Täna õhtul siras täht taas ja eredamalt kui kunagi varem. Elmo teadis et tegelikult on need ehk mingid põlevad ja lõhkevad gaasid mille kauge kuma talle silma paistab. Ta oli lugenud et mõned tähed on tegelikult ammu kustunud aga kuna nad nii kaugel on, siis paistab nende valgus maa peal ikka veel inimestele kätte. Seda et ta täht kustunud oleks ta küll ei arvanud.  Küllap pulbitses seal ikka veel midagi. Küllap kees ta õnne nõiakatel seal tähe peal ikka veel edasi. Või oli õnnekatlaks kogu see täht. Ja ehk segas ta õnneleent ka keegi taevane või metafüüsiline õnnemeister ja luges ta saatuse leemele õnnesõnu sisse.